Üldiselt olen seda meelt, et vähem on rohkem ja plikale mänguasju  soetades püüan mitte väga endast välja minna ja arutuid vidinaid mitte kokku osta. Ikka võimalikult vähe, omanäolisi ja arendavaid. Mõnikord ikka libastun ka. Nii on meie Disney Puhh&Co armastajast plikal kodus vist kõik saadaolevad teemalised karvikud: Puhh, Vantsu, Iiah, Notsu, Tiiger ja viimaselt Inglismaa-reisilt soetatud Ruu. Plastikust mänguasju olen tibinale ostnud ehk 2-3 ja needki on tõesti mingid vahvad asjad. Suurem osa mänguasju on puust, riidest vms looduslikust materjalist. On isetehtud asju. On lapsega koos meisterdatud asju. On Tauno ja minu vanu mängukanne.